Cwiṭ akka taǧǧalt tesla i zzhir ɣer berra, tekker telli-d tawwurt akken ad tẓer d acu i yellan, tenwa d aqjun neɣ d ayen nniḍen. Tufa d tteryel, akken itt-twala tekcem-itt tergagit, yeṭṭef-itt lweḥc seg uqerru. Dɣa tenna-as-tteryel-nni : « Wexxer-iyi s yin ad kecmeɣ ! » Taǧǧalt tugaditt ur as-d-tenni zzat wala rɣant, teǧǧa-tt tekcem, terra ɣer uzeṭta, acebbub-is, iẓeɛṭeṭṭi d aḥarcaw am tuzzlet, idmaren-is annect-ila-ten, nettat annect n leɛǧeb. Tenna-as i tmeṭṭutnni : « Aẓ akkin ad kem id-ɛiwneɣ ». Tzeṭṭ tzeṭṭ, taǧǧalt-nni meskint teqqar-as deg uli-is : « A tiyita deg-i i yersen, ad aɣ-tečč am nekk am warraw-iw, d wagi ara rrnuɣ i leɛmer-iw, d aya iyi-xessen ».